钦定古今图书集成/明伦汇编/闺媛典/第058卷 > 陡门妇
## 钦定古今图书集成/明伦汇编/闺媛典/第058卷 > 陡门妇

按《宣城县志》：陡门妇，不知何氏，女居陡门中。正德三
年，邑大旱，妇从夫行乞金宝圩，至陡门所，夫约曰：“若
居此，吾得食，当还饲汝。”去数日不返，圩人唐甲者，悦
其貌，邀与俱归。妇不可，遣妻孥招之，坚不往。与之食，
终亦不食。无何，饥困，就饮于河，蹶而死。里人贡汝成
为之传。